钦定古今图书集成/明伦汇编/家范典/第077卷 > 《酒房戏为长庆体示四郎侄》王世贞
## 钦定古今图书集成/明伦汇编/家范典/第077卷 > 《酒房戏为长庆体示四郎侄》王世贞

“且问吾家小杜康，泼醅浓醁许谁尝。软炊新稻真珠
粒，细压寒槽白玉浆。泻出流霞偏让色，摘来甘露有
生香。休论染指涎先下，任遣持螯手自忙。昼要督邮缸底静，宵防吏部瓮头狂。十年奔走愁为伴，万里归
来醉是乡。席上清樽仍北海，城中旧侣有高阳。秫田
已满七百斛，泥饮从今三万场。漉后葛巾堪倒戴，颓”
时藜杖好扶将。凭教卯酌还丁夜，不拟人间唤索郎。